Predkladacia správa

Informácia z 58. zasadnutia Bezpečnostnej rady Slovenskej republiky konaného dňa 15. januára 2014 bola vypracovaná v súlade s ustanovením § 4 ods. 1 písm. f) zákona č. 110/2004 Z. z. o fungovaní Bezpečnostnej rady Slovenskej republiky v čase mieru, v zmysle ktorého predseda Bezpečnostnej rady Slovenskej republiky informuje vládu Slovenskej republiky o priebehu zasadnutia Bezpečnostnej rady Slovenskej republiky a jej prijaté uznesenia predkladá vláde Slovenskej republiky.
Zasadnutie viedol predseda Bezpečnostnej rady Slovenskej republiky Robert Fico. Zo zasadnutia bol ospravedlnený podpredseda vlády a minister financií Slovenskej republiky pán Peter Kažimír. Bezpečnostná rada Slovenskej republiky bola uznášaniaschopná. 
K informácii zo zasadnutia Bezpečnostnej rady Slovenskej republiky sa prikladajú uznesenia prijaté Bezpečnostnou radou Slovenskej republiky (č. 359-364).

Vzhľadom na skutočnosť, že predkladaný materiál má informatívny charakter, nebolo k nemu vykonané medzirezortné pripomienkové konanie. 

